45°43′19″N 18°31′01″E﻿ / ﻿45.722°N 18.517°E﻿ / 45.722; 18.517

*Karta Hrvatske > Bolman (ulice i ceste)*
*Google maps > Bolman, područje naselja (karta) --- (satelit)*

**Bolman** (mađarski *Bolmány* [ˈbolmaːɲ], ćir. *Болман*), naselje u Baranji, Općina Jagodnjak, u Osječko-baranjskoj županiji (Republika Hrvatska). Na popisu stanovništva 2021. gofine imao je - **368** stanovnika.

Uz Bolman su usko vezana i dva mala naselja: Novi Bolman i Majške Međe. Za vrijeme SFRJ ta tri naselja administrativno su činila Mjesnu zajednicu **Bolman**, koja je bila u sastavu tadašnje **Općine Beli Manastir**, a koja je obuhvaćala cijelu Baranju.

Geografski položaj
------------------

Bolman je smješten u zapadnom dijelu Baranje, u mikroregiji Baranjske nizine Istočnohrvatske ravnice. Leži u ravnici koja se blago spušta od sjevera prema jugu (prema rijeci Dravi). Naselje je okruženo poljima koja se prostiru sve do pridravskog nasipa (*benta*). Između nasipa i Drave je šumsko područje.

### Udaljenosti od okolnih mjesta

Bolman je udaljen 6,4 km sjeverozapadno od sjedišta općine Jagodnjaka, 32,8 km od Osijeka (preko Bilja), 12,3 km od Belog Manastira, 16,8 km od Belišća i 26,6 km od Šikloša u Mađarskoj. Novi Bolman je udaljen 1,6 km, a Majške Međe 4,5 km.

### Susjedna naselja

Područje naselja Bolman na zapadu se graniči s područjima naselja Novi Bezdan i Majške Međe, na sjeveru s Petlovcem, na istoku s područjima naselja Novi Bolman i Jagodnjak, a na jugu uglavnom s rijekom Dravom. Jedan manji dio područja naselja Nard nalazi se sa sjeverne (lijeve) obale Drave pa se Bolman graniči i s Nardom.

### Ceste

Bolman se nalazi na početku županijske ceste Ž4041 (D517 /Bolmanski spomenik/ - Bolman - Novi Bolman - Jagodnjak - Novi Čeminac - Uglješ - Švajcarnica /D7/). Do Majških Međa ide se cestom Ž4041 do Bolmanskog spomenika, pa državnom cestom D517 prema zapadu, odn. prema B. P. Selu te se skreće prema jugu na lokalnu cestu L44030 koja završava u Majškim Međama.
Od Bolmana do Majških Međa može se doći i nerazvrstanom cestom, tzv. Majškomeđanskim putem (3,1 km), koji nije asfaltiran i koji spaja bolmansku Ulicu Save Kovačevića s majškomeđanskom Ulicom Jovana Lazića. 

### Prometne veze

Autobusnim vezama Bolman je povezan s Belim Manastirom i Osijekom i svim naseljima koja se nalaze između tih destinacija. Ako je u Belom Manastiru trebalo dugo čekati na autobus za Bolman, putnici su ponekad koristili autobus za B. P. Selo, s tim da su izlazili "kod Spomenika" i onda pješke odlazili u Bolman (oko 2 km).

Dok je postojala željeznička pruga Beli Manastir - Širine - Petlovac - Baranjsko Petrovo Selo, na kojoj je promet ukinut 31. VII. 1966. godine, Bolmanci su na duža putovanja (npr. odlazak u vojsku ili na đačke ekskurzije) pješke ili zaprežnim kolima odlazili na željezničke stanice u B. P. Selu (oko 5,5 km) ili Petlovcu (oko 5 km).

Dijelovi naselja
----------------

Prema *Korenčiću* na popisima stanovništva iskazivani su ovi dijelovi (zaseoci) naselja Bolman: Babin Grob (1869, 1900, 1910, 1953, 1961, 1971), Gakovac (1953, 1961, 1971), Pariz (1953, 1961, 1971), Sepeš (1953, 1961, 1971) i Topolje (1953, 1961, 1971). U zagradama su navedene popisne godine. Uz te dijelove, *Feldbauer* navodi još i zaseoke Krčevine-Dubovno i Taborište. Taborište je kod *Korenčića* navedeno pod naseljem Novi Bolman.

**Imena nekadašnjih zaselaka**

---

**Babin Grob** je lugarnica u šumi, **Gakovac** je pašnjak između *benta* i Drave, **Sepeš** (ili Sepež, Sepeže, Đurđev dvor) nekadašnja je pustara i salaš, a sada rudina između Bolmana i *benta*, **Taborište** je nekadašnji zaselak na cesti Ž4041 između Novog Bolmana i šume na početku jagodnjačkog atara. **Pariz** je južni dio Bolmana. Svi su ti zaseoci, osim Pariza, bili udaljeni od Bolmana, a Pariz je bio njegov sastavni dio i jedini i danas (2023. godine) postoji.

**Pariz**

---

Pariz uglavnom obuhvaća dio oko bolmanskog jezera, tj. sve krake Ulice Žarka Zrenjanina, Ulicu Sare Bertić i dijelove Ulice Vuka Stefanovića Karadžića. U istočnom dijelu Pariza nekad je postojalo romsko naselje, koje su Bolmanci nazivali *Cigani*, a koje se nekad spomenije kao "Mali Pariz". Samo ime *Pariz* vrlo je staro, u Bolmanu bi se reklo da postoji od pamtivijeka, posvjedočeno u starim kartama. Nikako ga ne treba mijenjati u "Mali Pariz", kako se to povremeno dešava u novinskim člancima vezanim za takmičenje u pripremanju cigan-pečenja koje Općina Jagodnjak organizira u bolmanskom Parizu.

**Bosanci**

---

Bosanci su dio Bolmana od tzv. Majškomeđanskog kanala duž Ulice Save Kovačevića prema Bolmanskom spomeniku. Obuhvataju desetak kuća s lijeve strane i pet s desne. Na početku, s desne strane nalazi se prazno zemljište koje Bolmanci zovu *Vašarište*. Tu je nekad bilo fudbalsko igralište i velika kolska vaga PZ Bolman.

Ime naselja
-----------

Ime sela Bolmana u historijskim dokumentima ima različite oblike, a postoji i nekoliko teorija kako je nastalo, što je detaljnije opisano u knjizi "Bolman je bio Bolman". 

Ljudi koji nisu baranjskog porijekla i koji ne poznaju Baranju ime Bolman najčešće izgovaraju s kratkosilaznim naglaskom na prvom slogu (kao što se naglašava riječ "golman"), iako se to ime izgovara s dugosilaznim naglaskom na prvom slogu, dakle "Bôlmān". 

### Etnik i ktetik

Stanovnici Bolmana su *Bolmanci* (jednina: *Bolmanac, Bolmanka*), a ktetik, odnosno pridjev glasi: *bolmanski*. U tradicionalnom baranjskom srpskom govoru za stanovnicu Bolmana koristi se oblik *Bolmankuša*. Etnik Bolmanac može biti i prezime.

Stanovništvo
------------

### Tabela (2021)

| Pregled broja stanovnika po godinama  |
| --- |
| 1857 | 1869 | 1880 | 1890 | 1900 | 1910 | 1921 | 1931 | 1948 | 1953 | 1961 | 1971 | 1981 | 1991 | 2001 | 2011 | 2021 |
| 1.498 | 1.618 | 1.658 | 1.837 | 1.866 | 1.809 | 1.709 | 2.211 | 1.219 | 1.258 | 1.268 | 1.098 | 826 | 741 | 450 | 520 | 368 |
|

**Napomena**: *Sadrži podatke za naselje Majške Međe u 1880. 1890. 1921. i 1931. i naselje Novi Bolman u 1921. i 1931. te dio podataka naselja Novi Bolman u 1948.*

### Grafikon (2021)

***Grafikon kretanje broja stanovnika Bolmana od 1857. do 2021.***  

### Nacionalni sastav (1991)

| Popis 1991. |
| --- |
|  |  |  |  |  |
| Srbi |    | 586 | 79.08% |
| Hrvati |    | 86  | 11.60% |
| Jugosloveni |    | 33  | 4.45% |
| Romi |    | 14  | 1.88% |
| Mađari |    | 5  | 0.67% |
| Makedonci |    | 2  | 0.26% |
| Rumuni |    | 2  | 0.26% |
| Muslimani |    | 1  | 0.13% |
| ostali  |    | 2  | 0.26% |
| neopredijeljeni |    | 10  | 1.34% |
| **Ukupno**: 741 |

### Nacionalni sastav (2011)

Prema popisu 2011. godine u Bolmanu je živjelo 520 žitelja. Stanovništvo je bilo pretežito srpsko (61%) te romsko (22%) i hrvatsko (15%).

### Prezimena stanovnika

Prema popisu stanovništva iz 2011. godine **20 najčešćih prezimena** u Bolmanu su:

* Mrđa, Petrović, Janković, Sukić, Kovačević, Popović, Dorić, Bijelić, Jeličić, Đukić, Nedić, Stojanović, Desančić, Kaldaraš, Mihajlović, Mišković, Dobrokes, Kuveždanin, Kuzmanović, Lačanin,

a nekad su najčešća **prezimena** bila:

* Petrović, Jovanović, Đurđević, Todorović, Kostić, Mihajlović, Stojanović, Jeličić, Balog, Gligorić, Janković, Bijelić, Mišković, Mrđa, Bugarinović, Kovačević, Nedić, Maksimović, Nikolić, Balinović.

Historija
---------

Spomenik palim borcima Bolmanske bitke
U Bolmanu i neposrednoj okolini od 6. do 21. marta 1945. vodila se Bolmanska bitka između jedinica Jugoslovenske armije i Crvene armije s jedne strane i sila Osovina s druge strane.

Privreda
--------

Društvo i kultura
-----------------

### Udruge

U Registar udruga Republike Hrvatske upisano je sedam aktivnih i jedna brisana udruga sa sjedištem u Bolmanu (stanje: XII/2019):

* *Aikido-klub* "Bolman", osnovan 12. IV. 2006. (prestao s radom 5. III. 2019), predsjednik je bio tadašnji paroh u Bolmanu Stevan Kuveždanin, a tajnik pok. Branislav Kovačević
* Hrvatska **udruga** ugroženih osoba (HUUO), osnovana 8. IV. 2011.
* "**Klub mladih** Bolman", osnovan 2. V. 2004.
* **Lovačko društvo** (LD) "Jelen" Bolman, osnovano 26. VI. 1968.
* **Nogometni klub** (NK) "Jovan Lazić" Bolman, osnovan 5. VII. 2006.
* **Streljački klub** (SK) "Bolman", osnovan 29. VII. 2019.
* **Udruga** baranjskih Roma (UBR) "Napredak", osnovana 30. XI. 2015.
* "**Zlatna žena**" (udruga žena), osnovana 12. VIII. 2008.

Istaknute ličnosti
------------------

* Bojanin, Stevan (1921-1997; dr. profesor Šumarskog fakulteta u Zagrebu)
* Bojanin, Svetomir (1932; dr. neuropsihijatar, profesor Defektološkog fakulteta u Beogradu u penziji)
* Bošnjak, Milovan (1932-2005; pionir kompjuterizacije u Baranji)
* Dobrokes, Ankica (simpatizerka NOB-a, po njoj nazvana ulica u Bolmanu)
* Egić, Branislav (1948; dr. docent na Tehničkom fakultetu "Mihajlo Pupin" u Zrenjaninu)
* Grujić - Elim, Milić (1929-2005; likovni umjetnik, profesor Arhitektonskog fakulteta u Beogradu)
* Kaljača, Svetlana (Beograd, 1966; prof. dr. vanredni profesor Fakulteta za specijalnu edukaciju i rehabilitaciju (Defektološkog fakulteta) Univerziteta u Beogradu
* Kolar, Dušan (Osijek, 1966; dr. psihijatar i psihoterapeut iz Beograda, stručni pisac, živi i radi kao psihijatar i profesor psihijatrije u Kanadi)
* Kovačević, Vidoje - Vico (1927-1990; dugogodišnji direktor Poljoprivredne zadruge Bolman i društveno-politički radnik)
* Kuveždanin, Stevan (1968; pravoslavni sveštenik, protojerej, bivši paroh bolmanski, paroh kneževovinogradski, urednik biltena Parohijsko pismo (Bolman))
* Nedić, Jovan M. (1958; dipl. pravnik, bivši direktor Tvornice trikotaže "Sutjeska", bivši načelnik, potom pročelnik Općine Jagodnjak, skupljač historijske građe o Bolmanu i autor knjiga "Bolman je bio Bolman" i "Batinska bitka")
* Nedić, Jovan S. (1954; enigmat, novinar, bivši programer u beljskom ERC-u, autor nekoliko knjiga)
* Popović, Miladin (simpatizer NOB-a, po njemu nazvana ulica u Bolmanu)
* Stojanović, Milovan (1933-1980, privredni predstavnik Jugoslavije u inostranstvu)
* Stojanović, Miroljub (1953; dipl. inženjer šumarstva, bivši pomoćnik ministra u Upravi šumarstva u Ministarstvu poljoprivrede, šumarstva i vodnoga gospodarstva Republike Hrvatske)
* Vojnović, Mirjana (1951; mr. dipl. arh. unutrašnje arhitekture, profesor na Visokoj školi likovnih i primenjenih umetnosti stručnih studija u Beogradu u penziji)

Znamenitosti i zanimljivosti
----------------------------

* Srpska pravoslavna parohija bolmanska

Ulice
-----

* Ulica Ankice Dobrokes
* Ulica Branka Radičevića
* Ulica Miladina Popovića
* Ulica Petra Drapšina
* Ulica Petra Petrovića Njegoša
* Ulica Sare Bertić
* **Ulica Save Kovačevića** (glavna)
* Ulica Svetozara Miletića
* Ulica Vuka Stefanovića Karadžića
* Ulica Žikice Jovanovića Španca
* Ulica Žarka Zrenjanina

Izvori i vanjske veze
---------------------

***Bolman*** na Wikimedijinoj ostavi

1. ↑  *"Bolman je bio Bolman"*, str. 11-13
2. ↑  *"Bolman je bio Bolman"*, str. 608, napomena 21
3. ↑  DZS: *Naselja i stanovništvo Republike Hrvatske 1857.-2001.*
4. ↑  DZS: *Stanovništvo prema starosti i spolu po naseljima, popis 2011.* - **Općina Jagodnjak**
5. ↑  DZS: *Popis 2021-Stanovništvo po naseljima.xlsx*   
 DZS: *Popis 2021-Stanovništvo po gradovima-opcinama.xlsx*
6. 1 2  Acta Croatica: *Toponim: Bolman*, pristupljeno: 29. X. 2018.
7. ↑  Mirovna grupa Oaza: *"Osnovan streljački klub 'Bolman'", 29. VII. 2019.*

* Baranjska građa
* Službene stranice Općine Jagodnjak
* Mirovna grupa Oaza: *Svi članci vezani za Bolman*
* LAG Baranja: *Svi članci vezani za Bolman*

Šabloni
-------

| * p
* r
* u
Naselja u sastavu Općine Jagodnjak |
| --- |
| Općina Jagodnjak ••• Bolman • Jagodnjak • Majške Međe • Novi Bolman |  |

| * p
* r
* u
Samostalna naselja u Baranji |
| --- |
| Baranjsko Petrovo Selo, Batina, Beli Manastir, Bilje, Bolman, Branjina, Branjin Vrh, Čeminac, Darda, Draž, Duboševica, Gajić, Grabovac, Jagodnjak, Jasenovac, Kamenac, Karanac, Kneževi Vinogradi, Kneževo, Kopačevo, Kotlina, Kozarac, Kozjak, Luč, Lug, Majške Međe, Mece, Mirkovac, Mitrovac, Novi Bezdan, Novi Bolman, Novi Čeminac, Novo Nevesinje, Petlovac, Podolje, Podravlje, Podunavlje, Popovac, Sokolovac, Sudaraž, Suza, Šećerana, Širine, Šumarina, Švajcarnica, Tikveš, Topolje, Torjanci, Tvrđavica, Uglješ, Vardarac, Zeleno Polje, Zlatna Greda, Zmajevac |